D'entre lo bestiar bovino son inclusas as subespecies B. taurus taurus (d'o latín taurus, toro) y B. taurus indicus (o cebú, a vaca sagrada d'a India). Os masclos fertils d'esta especie son ditos toros y anque prou més escasos que no las fembras (vacas propiament ditas), gosan estar posatos como sementals en a ramata d'entre os meses de marzo y d'abril, ta cubrir-las perque ye quan as fembras son marrideras. Siga en raza de leite u paixenteras (destinatas ta fer-ne carne), ye important de tener-los deseparatos ta que no s'enristan entre ells en ixa epoca.